Federico Delbonis
Federiko Delbonis (, Azul, 5. oktobar 1990) je argentinski profesionalni teniser.

Privatni život 

Počeo je da igra tenis sa sedam godina. Otac Orasio se bavi distribucijom proizvoda za kosu (jednom je bio golman u profesionalnom fudbalskom timu), a majka Marta je socijalni asistent. Brat Alfredo i sestra Felisitas su studenti. Idoli tokom odrastanja su mu bili Bjern Borg i njegov sunarodnik Giljermo Viljas. Voli fudbal, filmove i izlaske sa prijateljima.

Karijera 

Profesionalno se bavi tenisom od 2007. Kvalifikovao se 2013. godine na turnir u Hamburgu i redom pobeđivao Tomija Robreda, Dmitrija Tursunova i Fernanda Verdaska. Dana 20. jula 2013. je savladao Rodžera Federera u tri seta i obezbedio mesto u svom prvom ATP finalu, gde je poražen od Fabija Fonjinija. 2014. godine je stigao do svoje prve titule u singlu osvojivši turnir serije 250 u Sao Paolu. Protivnik u finalu mu je bio Paolo Lorenci iz Italije. Iste godine izgubio je finale turnira u Nici protiv Letonca Gulbisa. U aprilu 2016. pobeđuje na turniru u Marakešu i dolazi do svoje druge titule u singlu. U finalu je savladao Hrvata Bornu Ćorića u dva seta.

ATP finala

Pojedinačno: 4 (2–2)

Reference

Spoljašnje veze 

 Federiko Delbonis na sajtu ATP 
 Federiko Delbonis  na sajtu ITF 
 Federiko Delbonis na sajtu Dejvis kupa 

Argentinski teniseri
Argentinski olimpijci
Teniseri na Olimpijskim igrama 2016.